Suja, Miroslav, poslanec NR SR (2022-12-06):
Ďakujem za slovo, pán predsedajúci. Takže budem sa to snažiť stihnúť za päť minút, ale to len vďaka nátlaku predsedajúceho. Ja by som sa mohol k tomuto vyjadriť, mne tam vadí pri niektorých tých výrobcoch elektriny, energie, ako je napríklad bioplynky. Bioplynky ideme určovať im výstup, ale ony majú vstup, ktorý kolíše. To neni ako veterné elektrárne a solárne elektrárne. Máme, drvivá väčšina bioplyniek na Slovensku je od 0,91 do 0,99 MW a len asi päť bioplyniek na Slovensku máme, čo je okolo 2 MW. To znamená, že je reálna hrozba, že tieto malé elektrárne, bioelektrárne ohrozíme, bioplynky ohrozíme a môžu skrachovať. Samozrejme, tie, čo majú vlastné družstvá alebo proste nejaký prísun materiálov, ktoré, na ktoré majú priamo vplyv a palivové zložky, tie nie, ale ktoré to nakupujú, tie sú veľmi-veľmi závislé na tom vstupe. Takže my ideme regulovať výstup, ale vstup môže skákať, ako chce. Je takisto veľké riziko, ako som povedal, že toto môže byť pre nich likvidačné. A ak chceme byť nezávislí na iných palivových zložkách, z ktorých sa vyrába energia z nich, tak nemôžme si dovoliť, že budeme riskovať pád týchto bioplyniek. A už teraz máme informácie z bánk, že áno, veľa z týchto bioplyniek má problém. Ja neviem, prečo sme to nemohli nahať, ako je to v Čechách, nad ten 1 MW, ale museli sme to dať na 0,9, ako nerozumiem tomu. Ďalší veľký problém, ktorý tam vidím, že máme tam výnimku, kde majú tie prečerpávacie stanice a biometán. Ale ja sa pýtam, keď má biometán výnimku, koľko elektrární máme z biometánu na Slovensku, kde sa vyrába energia. No ja vám poviem, páni kolegovia, kolegyne, ani jednu. Tak nerozumiem, prečo to tu je. Nemáme ani jednu z biometánu. Prečo? Chystáme to pre niekoho? Chceme to alebo je to tam omylom? Keby sme tam dali bioplynky, beriem to. Mohli by sme ich zastropovať tým výkonom, už keď sme dali tých zvyšných päť, je mi to úplne jedno, ale takto tam niečo dávame, čo ani na Slovensku nie je. Tak ja si myslím, že toto je návrh, ako povedal predrečník, vhodný na to, aby sme ho stiahli z rokovania a dopracovali. Lebo v takomto znení, v akom je, ho nemôžme podporiť. A čo sa týka, už som to povedal, neviem, či bolo počuť, že memorandum nie je právne záväzne. Pán Kremský povedal, že je uzavretá zmluva s elektrárňami. Áno, je uzavretá, ale nie je podpísaná. To znamená, ako keby ani nebola. Takže toto je ďalší problém, že môže nastať to, čo som povedal, že áno, sľubujeme ľuďom, že budú mať dva roky zastropovanú cenu energie, ale toto vôbec nemusí nastať, vážení kolegovia, kolegyne. A my aj napriek tomu ideme teraz prijať niečo, čím dokážeme zlikvidovať väčšinu bioplynových staníc. Lepšie povedané každú, ktorú, ktorá nemá vlastné družstvo alebo vlastné polia, týmto ohrozíme, dokonca podľa mňa zlikvidujeme. Takže ja by som bol veľmi rád, keby sa tam zmenilo to jedno slovo z „biometánu“ na „bioplyn“. Lebo nevidím absolútne žiaden dôvod biometánu, keď nie je na Slovensku ani jeden výrobca elektrickej energie z biometánu. Dokonca si dovolím tvrdiť, že len jedna takáto stanica je, ale aj tá nevyrába elektrickú energiu. A to už nehovorím ten proces, aký je náročný pri tom biometáne na rozdiel od bioplynu. Ďakujem.